Návrh

VYHLÁŠKA
 
Ministerstva hospodárstva Slovenskej republiky
z ................ 2027,

o odbornej spôsobilosti v energetickej efektívnosti

	
Ministerstvo hospodárstva Slovenskej republiky (ďalej len „ministerstvo“) podľa § 45 ods. 1 písm. m) zákona č. xx/2026 Z. z. o energetickej efektívnosti a o zmene a doplnení niektorých zákonov (ďalej len „zákon“) ustanovuje:

§ 1
Predmet úpravy

Táto vyhláška upravuje
a) rozsah požadovaných vedomostí na skúšku odbornej spôsobilosti na výkon činností odborne spôsobilých osôb v energetickej efektívnosti podľa § 16 ods. 2 a 3 zákona,
b) vzor a obsah žiadosti o absolvovanie skúšky odbornej spôsobilosti v energetike (ďalej len „skúška“) na výkon činnosti,
c) zriadenie a činnosť skúšobnej komisie (ďalej len „komisia“),
d) podrobnosti o rozsahu aktualizačnej odbornej prípravy a spôsobe jej vykonania, 
e) rozsah, priebeh a spôsob vyhodnotenia skúšky,
f) vzor osvedčenia o odbornej spôsobilosti (ďalej len „osvedčenie“),
g) vzor potvrdenia o absolvovaní aktualizačnej odbornej prípravy, 
h) požiadavky na stupeň a obsah vzdelania a odbornú prax potrebné na skúšku odbornej spôsobilosti pre žiadateľov o vykonanie skúšky odbornej spôsobilosti odborne spôsobilej osoby v energetickej efektívnosti,
i) súbor údajov pre monitorovací systém poskytovaný odborne spôsobilou osobou v energetickej efektívnosti.

§ 2
Odborná skúška

(1) Vzor žiadosti o absolvovanie skúšky je uvedený v prílohe č. 1.

(2) Prílohou k žiadosti o absolvovanie skúšky je
a) kópia dokladu o ukončení vzdelania podľa § 6,
b) kópia dokladu o odbornej praxi alebo čestné vyhlásenie podľa § 7 a
c) [bookmark: _Ref433114357]v prípade § 5 ods. c) a d) prípadová štúdia energetického auditu v rozsahu podľa osobitného predpisu,[footnoteRef:1]) [1: ) § 3 vyhlášky Ministerstva hospodárstva Slovenskej republiky č. xx/2027 Z. z. o energetickom audite.] 

d) v prípade § 5 ods. e) prípadová štúdia zmluvy pre garantovanú energetickú službu v rozsahu podľa osobitného predpisu ) doplniť vyhlášku

(3) Žiadateľ vyznačí v žiadosti o absolvovanie skúšky odbornej spôsobilosti v energetickej efektívnosti činnosť odbornej spôsobilosti k výkonu činnosti podľa § 18 ods. 2 zákona. 

(4) Skúška podľa stupňa odbornej spôsobilosti energetickej efektívnosti je:
a) skúška odbornej spôsobilosti na výkon činnosti energetického manažéra 
b) skúška odbornej spôsobilosti na výkon činnosti energetického manažéra vo verejnej správe, 
c) skúška odbornej spôsobilosti na výkon činnosti energetického audítora 
d) skúška odbornej spôsobilosti na výkon činnosti energetického audítora pre systém energetického manažérstva, alebo
e) skúška odbornej spôsobilosti na výkon činnosti poskytovateľa garantovanej energetickej služby.
 

§ 3

(1) Rozsah skúšky je zameraný na preukázanie znalostí
a) všeobecne záväzných právnych predpisov upravujúcich energetickú efektívnosť, 
b) technických predpisov z oblasti energetickej efektívnosti, 
c) o technických parametroch a prevádzke zdrojov na premenu energie, rozvodov energie a významných spotrebičov energie.[footnoteRef:2]) [2:  Príloha č. 1 vyhlášky Ministerstva hospodárstva Slovenskej republiky č. xx/2027 Z. z. o energetickom audite.] 


(2) Tematické skúšobné okruhy pre overenie odbornej spôsobilosti žiadateľov k výkonu činnosti odborne spôsobilých osôb v energetickej efektívnosti podľa § 18 ods. 2 zákona stanovuje poverená organizácia ministerstva (ďalej len „poverená organizácia“) tak, aby zodpovedali aktuálnym právnym, teoretickým a praktickým požiadavkám na odbornú spôsobilosť osôb na odbornú spôsobilosť osôb v energetickej efektívnosti podľa stupňa odbornej spôsobilosti energetickej efektívnosti podľa § 2 ods. 4.

(3) Poverená organizácia vypracuje metodické usmernenie o rozsahoch skúšok a zverejní ich na svojej webovej stránke. 


§ 4

(1) Termín konania skúšky, okruhy skúšobných otázok na overenie odbornej spôsobilosti, zoznam všeobecne záväzných právnych predpisov podľa § 4 písm. a) a zoznam technických predpisov podľa § 4 písm. b) určuje a zverejňuje na svojom webovom sídle poverená organizácia najmenej 60 dní pred termínom konania skúšky.

(2) Žiadateľ o vykonanie skúšky (ďalej len „žiadateľ“) doručí poverenej organizácii písomnú žiadosť o absolvovanie skúšky najmenej 30 dní pred termínom konania skúšky.

(3) Skúška je neverejná a skladá sa z písomnej časti a ústnej časti, ktoré sa vykonajú spravidla v jeden deň. 

(4) Skúška sa vykonáva v štátnom jazyku. 

(5) Skúška sa pre každý stupeň odbornej spôsobilosti vykonáva samostatne.

(6) Písomná časť skúšky sa vykonáva formou písomného testu v rozsahu 50 otázok. Písomný test trvá 90 minút. Písomný test vyhodnocuje a výsledok zapíše do zápisnice o priebehu skúšky člen komisie, ktorého určí predseda komisie. Žiadateľ je hodnotený klasifikačným stupňom
a) „vyhovel“, ak v písomnom teste dosiahne najmenej 80 % správnych odpovedí,
b) „nevyhovel“, ak v písomnom teste dosiahne menej ako 80 % správnych odpovedí.

(7) Po vyhodnotení písomnej časti skúšky predseda komisie oznámi žiadateľovi výsledok ústne.

(8) Ak bol žiadateľ hodnotený klasifikačným stupňom „vyhovel“, vykoná ústnu časť skúšky, ktorá pozostáva z odpovede na tri vyžrebované otázky. Ak žiadateľ vykonáva skúšku podľa § 2 ods. 4 písm. c) až  e), súčasťou ústnej časti skúšky je aj obhajoba prípadovej štúdie. Ústna časť skúšky trvá najviac 45 minút a koná sa za účasti nadpolovičnej väčšiny členov komisie. Každý prítomný člen komisie vyhodnotí žiadateľa klasifikačným stupňom „vyhovel“ alebo „nevyhovel“. Žiadateľ úspešne absolvoval skúšku, ak bol väčšinou prítomných členov komisie hodnotený klasifikačným stupňom „vyhovel“. Pri rovnosti hlasov je hlas predsedu komisie rozhodujúci. 

(9) Poverená organizácia zašle žiadateľovi, ktorý úspešne absolvoval skúšku, osvedčenie do 30 dní odo dňa absolvovania skúšky.

(10)  Poverená organizácia zapíše žiadateľa, ktorý úspešne absolvoval skúšku, do registra odborne spôsobilých osôb. 

(11) Ak žiadateľ nevyhovel len v ústnej časti skúšky a opakovanú skúšku vykoná do 12 mesiacov odo dňa neúspešného absolvovania skúšky, písomnú časť skúšky nevykonáva. Ustanovenia o priebehu skúšky a vyhodnotení skúšky sa použijú primerane. 

§ 5
Komisia

(1) Poverená organizácia zriadi na vykonanie skúšky komisiu.

(2) Komisia sa skladá z piatich členov a je zložená z predsedu, podpredsedu a ostatných členov. Členmi komisie sú zamestnanci poverenej organizácie, zamestnanci ministerstva a zástupcovia profesijných zväzov a združení z oblasti energetiky a ochrany životného prostredia. Činnosť komisie riadi predseda, ktorý je zamestnancom poverenej organizácie a ktorého vymenúva a odvoláva štatutárny orgán poverenej organizácie.

(3) Predseda komisie
a) podáva návrh na vymenúvanie a odvolávanie podpredsedu a ostatných členov komisie,
b) zvoláva komisiu,
c) riadi priebeh skúšky,
d) zabezpečuje vyhotovenie zápisnice o priebehu skúšky (ďalej len „zápisnica“),
e) podpisuje osvedčenie.

(4) Predsedu komisie počas neprítomnosti zastupuje podpredseda komisie v rozsahu podľa odseku 3 písm. b) až e).

(5) Podpredsedu a ostatných členov skúšobnej komisie vymenúva a odvoláva štatutárny orgán poverenej organizácie na návrh predsedu skúšobnej komisie

(6) Komisia je uznášaniaschopná, ak je prítomná nadpolovičná väčšina členov komisie.

(7) Funkcia člena v skúšobnej komisii je čestná.


§ 6
Požiadavky na vzdelanie 

(1) Požiadavka na vzdelanie žiadateľa sa preukazuje kópiou dokladov o 
a) ukončeného vysokoškolského vzdelanie prvého stupňa v technickom študijnom odbore, ekonomickom študijnom odbore alebo v prírodovednom študijnom odbore so zameraním na matematiku, fyziku alebo chémiu, 
b) ukončeného vysokoškolského vzdelania druhého stupňa v technickom študijnom odbore, ekonomickom študijnom odbore alebo v prírodovednom študijnom odbore so zameraním na matematiku, fyziku alebo chémiu, 
c) ukončeného vysokoškolského vzdelania druhého stupňa v technickom študijnom odbore so zameraním na energetiku alebo
d) ukončeného vysokoškolského vzdelania tretieho stupňa v technickom študijnom odbore so zameraním na energetiku. 

(2) Pre skúšku podľa § 2 ods. 4 písm. a) alebo b) sa vyžaduje minimálne vzdelanie podľa odseku 1.

(3) Pre skúšky podľa § 2 ods. 4 písm. c), d) alebo e) sa vyžaduje vzdelanie podľa odseku 1 písm. b), c) alebo d).

§ 7
Požiadavky na prax

Odborná prax sa preukazuje kópiou dokladov o odbornej praxi v oblasti energetického poradenstva alebo technicko-ekonomických analýz pri premene energie, distribúcii energie alebo spotrebe energie v rozsahu 
a) tri roky pri ukončení vysokoškolského vzdelania prvého stupňa, alebo
b) dva roky pri ukončení vysokoškolského vzdelania druhého stupňa.


§ 8
Aktualizačná odborná príprava

(1) Rozsah aktualizačnej odbornej prípravy je zameraný na
a) zmeny vo všeobecne záväzných právnych predpisov upravujúcich energetiku a energetickú efektívnosť,
b) príklady dobrej praxe v energetickej efektívnosti a
c) zabezpečenie vykonávania kvalitného a odborného energetického manažmentu, energetického auditu a energetickej služby,
d) najčastejšie chyby z hodnotenia správ z energetického auditu podľa osobitného predpisu,[footnoteRef:3]) [3: ) § x vyhlášky Ministerstva hospodárstva Slovenskej republiky č. xx/2027 Z. z. o energetickom audite.] 

e) hodnotenie kvality vykonávania energetického manažmentu a garantovanej energetickej služby. 

(2) Aktualizačná odborná príprava sa vykonáva prezenčnou formou. 

(3) Minimálna doba trvania aktualizačnej odbornej prípravy je 25 hodín.



§ 9

Osvedčenie sa vydáva v dvoch rovnopisoch. Vzor osvedčenia je uvedený v prílohe č. 2.

§ 10

Potvrdenie sa vydáva v dvoch rovnopisoch. Vzor potvrdenia je uvedený v prílohe č. 3.

§ 11
Po vydaní osvedčenia, poverená organizácia zapíše odborne spôsobilú osobu do registra odborne spôsobilých osôb energetickej efektívnosti podľa a vydá potvrdenie o zápise do registra odborne spôsobilých osôb energetickej efektívnosti podľa osobitného predpisu.[footnoteRef:4]) [4: )§ x vyhlášky Ministerstva hospodárstva Slovenskej republiky č. xx/2027 Z. z. o registroch energetickej efektívnosti ] 

§ 12
[bookmark: paragraf-11.odsek-1.text]Touto vyhláškou sa preberajú právne záväzné akty Európskej únie uvedené v prílohe č. 4. 
§ 13

Táto vyhláška nadobúda účinnosť 1. januára 2027.












Príloha č. 1 
k vyhláške č. .../2027 Z. z. 
VZOR
Žiadosť o absolvovanie skúšky odbornej spôsobilosti v energetickej efektívnosti

	
(Logo poverenej organizácie)

	(Názov poverenej organizácie)



	Kód  žiadateľa  : 
	


    
(Vyplní poverená organizácia) 
ŽIADOSŤ

o absolvovanie skúšky odbornej spôsobilosti  o energetickej efektívnosti podľa § 16 ods. 3 zákona č.  /2026 Z. z. o energetickej efektívnosti a o zmene a doplnení niektorých zákonov v rozsahu podľa rozdelenia v § 2 odseku 5 písm. a) až e).* 

	a)
	Energetický manažér 
	
	d)
	Energetický audítor pre systém energetického manažérstva
	

	b)
	Energetický manažér vo verejnej správe
	
	e)
	Poskytovateľ garantovanej energetickej služby
	

	c)
	Energetický audítor

	



Termín konania skúšky	 Miesto konania skúšky	 
	
	
	



Priezvisko	 Meno	 Titul
	
	
	
	
	



Dátum narodenia	 Typ odbornej spôsobilosti v energetickej efektívnosti
	
	
	



Trvalý pobyt
Ulica a číslo domu	  PSČ	  Obec
	
	
	
	
	



Kontaktné údaje
E-mailová adresa 		Telefónne číslo
	
	
	



Zamestnávateľ  (vyplní sa iba ak je žiadateľ zamestnancom)	
Názov                                                                   Sídlo                                                        Identifikačné číslo
	
	
	
	
	


Adresa pre odoslanie pozvánky na skúšku (vyplní sa iba ak sa adresa pre doručenie pozvánky na skúšku nezhoduje s adresou trvalého pobytu) 

Priezvisko	  Meno	  Titul
	
	
	
	
	



Ulica a číslo domu	  PSČ	  Obec
	
	
	
	
	



.....................................                                                                  		    ..........................................
              Dátum                                                                                                                         Podpis 

*) označte správnu možnosť. Ak žiadateľ požaduje absolvovanie viacerých skúšok odbornej spôsobilosti, označí viacero možností.




Príloha č. 2
k vyhláške č. .../2027 Z. z. 
								VZOR
							        Osvedčenie

	
SLOVENSKÁ REPUBLIKA
(Názov poverenej organizácie)

LOGO POVERENEJ ORGANIZÁCIE


	
	
OSVEDČENIE 

	

	
	
	

	
	číslo:
	

	
	
	

	o odbornej spôsobilosti v energetickej efektívnosti
podľa § 16 ods. 2 zákona č. xx/2026 Z. z. o energetickej efektívnosti a o zmene a doplnení niektorých zákonov 
na výkon činnosti ... (doplniť podľa stupňa odbornej spôsobilosti)

	
	
	

	
	Meno a priezvisko
	

	
	
	



	
	
	

	
Miesto, dátum
	
Odtlačok pečiatky
	Meno a priezvisko
              Predseda skúšobnej komisie



Príloha č. 3
k vyhláške č. .../2027 Z. z. 
								VZOR
							        Potvrdenie

	
SLOVENSKÁ REPUBLIKA
(Názov poverenej organizácie)

LOGO POVERENEJ ORGANIZÁCIE


	
	
POTVRDENIE
	

	
	
	

	
	Číslo osvedčenia: (ku ktorému sa vydáva potvrdenie)

Číslo potvrdenia
	

	
	
	

	o absolvovaní aktualizačnej odbornej prípravy v energetickej efektívnosti
podľa § 16 ods. 4 zákona č. xx/2026 Z. z. o energetickej efektívnosti a o zmene a doplnení niektorých zákonov 

	
	
	

	
	Meno a priezvisko
	

	
	
	

	
Miesto, dátum
	
Odtlačok pečiatky
	Meno a priezvisko
              Predseda skúšobnej komisie



Príloha č. 4 k vyhláške č. xxx/2027 Z. z. 

ZOZNAM PREBERANÝCH PRÁVNE ZÁVÄZNÝCH AKTOV EURÓPSKEJ ÚNIE 

1. Smernica Európskeho parlamentu a Rady (EÚ)  2023/1791 z 13. septembra 2023 o energetickej efektívnosti a o zmene nariadenia (EÚ) 2023/955 (prepracované znenie) (Ú. v. EÚ L 231, 20. 09. 2023) v znení smernice Európskeho parlamentu a Rady (EÚ) 2024/1788 z 13. júna 2024 (Ú. v. EÚ L, 15. 07. 2024)


